**קארל אוגוסט ברטהולד שומן** (בגרמנית: **Carl Schuhmann**; ‏12 במאי 1869 – 24 במרץ 1946) היה אתלט גרמני שזכה בארבע מדליות זהב באולימפיאדת אתונה ב-1896. שומן הוא האתלט המוצלח ביותר באולימפיאדת 1896.

בתולדות המשחקים האולימפיים בעת החדשה, רק שישה ספורטאים התחרו בארבעה ענפי ספורט אולימפיים: שלושה מהם עשו זאת באולימפיאדת 1896, ושלושה השתתפו בארבעה ענפי סקי שונים. המצליח ביותר מביניהם הוא שומן, שהיה בראש ובראשונה מתעמל. למעט טיפוס בחבל, הוא התחרה בכל אירועי ההתעמלות באולימפיאדת 1896.

ביוגרפיה
--------

### ילדותו ונעוריו

שומן נולד במאי 1869 במינסטר, וסטפאליה, שהייתה אז בתחומי הקונפדרציה הצפון-גרמנית וכיום שוכנת בגרמניה. בשנת 1884 אביו של שומן עבר לקלן שהייתה אז חלק מהקיסרות הגרמנית.

בשנת 1886, בהיותו בן 17, הצטרף למועדון הספורט השני בגודלו בקלן. בתקופה זאת בגרמניה, המונח "התעמלות" לא כלל רק תרגילים על מכשירים, אלא את כל התרגילים הגופניים השימושיים, שהיו אמורים להיות בעיקר באוויר הפתוח. איגוד ההתעמלות הגרמני הוקם רשמית בשנת 1868, אבל המבנים הארגוניים שלו היו בהדרגה מתפתחת משנת 1842.

בשנת 1889 זכה להכרה מיוחדת בתחרויות ההתעמלות הלאומיות. ב-1890 עבר לברלין, שם עבד כמכונאי. בסוף 1890 הוא גויס לצבא הפרוסי ונעזב את עולם הספורט לשנתיים. הוא שוחרר בספטמבר 1892 בדרגת טוראי. ב-1894 סיים במקום השישי במבחני ההתעמלות בברסלאו ובמקום הרביעי ב-1895 ברומא (עם ארבעת העמדות הראשונות בכל המכשירים).

עוד לפני 1896, שומן נחשב לא רק לאחד מהמתעמלים המצליחים ביותר בגרמניה, אלא גם אחד המתאבקים הטובים ביותר שלה.

### אולימפיאדת אתונה 1896

שומן, שהיה חבר באיגוד ההתעמלות הברלינאי (גר'), היה חבר בנבחרת הגרמנית בהתעמלות שניצחה בתחרויות הקבוצתיות בתחרויות המתח והמקבילים. הוא התחרה גם בסוס סמוכות ובטבעות ללא הצלחה. הוא דורג במקום החמישי בתחרות בטבעות. שומן נכנס לתחרות בהתעמלות, שניצח גם בה, אף על פי שהיה הכי קל מרוב המתחרים האחרים. בסיבוב הראשון הוא התמודד מול לאנסטון אליוט (אנ') מהממלכה המאוחדת, שומן ניצח אותו בקלות. בחצי הגמר הביא ליתרון על גרמניה. בגמר התמודד מול גאורגיוס ציטאס היווני, הגמר נמשך כ-40 דקות אך נקבע כי חשוך מדי כדי להמשיך בקרב והוא נדחה ליום שני. למחרת שומן ניצח במהירות את משחק הגמר והוא זכה במדליית זהב. הוא התחרה גם בהיאבקות וסיים במקום הרביעי.

שומן היה אחד מתשעת האתלטים שהתחרו בקפיצה לרוחק. הוא דורג במקום החמישי באולימפיאדה בקפיצה משולשת והתחרה גם בהדיפת כדור ברזל. הוא הגיע למקום הרביעי בהרמת משקולות בשתי ידיים, הידועה כיום כנקי ומעיק (אנ'), יחד עם גאורגיוס פפסידריס (אנ') היווני. שניהם הרימו 90 קילוגרם.

|  |
| --- |
| * שומן על סוס הסמוכות באולימפיאדת אתונה ב-1896שומן על סוס הסמוכות באולימפיאדת אתונה ב-1896
* שומן (משמאל) לפני ניצחונו בגמר ההיאבקות באולימפיאדת אתונה 1896שומן (משמאל) לפני ניצחונו בגמר ההיאבקות באולימפיאדת אתונה 1896
* מימין לשמאל: הרמן ויינגרטנר (אנ'), קארל שומן ואלפרד פלאטומימין לשמאל: הרמן ויינגרטנר (אנ'), קארל שומן ואלפרד פלאטו
 |

### חייו לאחר האולימפיאדה

לאחר שובם מאתונה, שומן ורוב משתתפי מהנבחרת הגרמנית הוצאו מהתאחדות ההתעמלות הגרמנית (גר') הריאקציונרית, שהחרימה את המשחקים האולימפיים, מכיוון שהיו "מעורבים באירוע ספורט המוקדש לאינטרנציונליזם". על הנבחרות הזוכות נאסר להתחרות בתחרויות לאומיות בברלין. החרם הוסר כעבור שנתיים. בעקבות זאת, שומן עבר ללונדון, שם עבד כמדריך התעמלות החל משנת 1898. בשנת 1906 ביקר באולימפיאדת אתונה כאורח כבוד וכראש המשלחת הגרמנית, ובשנת 1908 שימש כנספח של הנבחרת באולימפיאדת לונדון, שבה אחד מתלמידיו, אוטו באושר (אנ'), יצג את בריטניה.
במהלך מלחמת העולם הראשונה נכלא שומן באי מאן. ב-1918 חזר לגרמניה, ובשנת 1921 חזר לעבוד כמכונאי בברלין, והתמחה בטלגרף ומדי מים.

הופעתו האולימפית האחרונה הייתה באולימפיאדת ברלין ב-1936, שבה השתתף בתצוגת התעמלות באצטדיון האולימפי של ברלין, על אף שכבר היה באותה עת בשנות ה-60 לחייו.

במהלך מלחמת העולם השנייה איבד את ביתו בהפצצה.
במרץ 1946, חודשים ספורים לאחר סיום המלחמה, הוא נפל לתוך מכתש פצצות (אנ') ומת זמן קצר לאחר מכן.

הוקרה
-----

קארל שומן זכה להוקרה רשמית בגרמניה רק כעבור עשרות שנים לאחר מותו. בשנת 1990 העניק לו הסנאט של ברלין מקום של כבוד בבית הקברות ההיסטורי "Waldfriedhof", הסמוך לאצטדיון האולימפי של ברלין, שבו קבורים אמנים רבים וספורטאים ידועים. בשנת 1996 הנפיק הדואר הגרמני בול מיוחד לציון יום השנה ה-100 לאולימפיאדה המודרנית הראשונה ב-1896, הנושא את תמונתו של שומן באולימפיאדה זו. שני אולמות ספורט בברלין נושאים את שמו, ובאוגוסט 2018 נחנך שביל על שמו באצטדיון האולימפי.

בשנת 2008, שומן נבחר לאחד מ-40 הספורטאים הראשונים שנכנסו להיכל התהילה של הספורט הגרמני (אנ') עם הקמתו.

|  |
| --- |
| * לוחית זיכרון לקארל שומןלוחית זיכרון לקארל שומן
* בול דואר שהונפק בשנת 1996 ועליו תמונתו של שומןבול דואר שהונפק בשנת 1996 ועליו תמונתו של שומן
* קברו של שומןקברו של שומן
 |

קישורים חיצוניים
----------------

ויקישיתוף מדיה וקבצים בנושא **קארל שומן** בוויקישיתוף

* קארל שומן, באתר הוועד האולימפי הבין-לאומי
* קארל שומן, באתר olympedia.org
* קארל שומן, באתר United World Wrestling
* קארל שומן, באתר "Find a Grave" (באנגלית)

הערות שוליים
------------

1. 1 2 3 4  "Carl Schuhmann". *Olympedia*. נבדק ב-20 בדצמבר 2020. `{{cite web}}`:  (עזרה)
2. ↑  "FOUR TITLES FOR MULTI-TALENTED SCHUHMANN". *Olympic.org*. IOC. 2016-09-21. נבדק ב-2016-09-26.
3. ↑  "Carl SCHUHMANN - Olympic Athletics, Gymnastics Artistic, Wrestling Greco-Roman, Weightlifting | Germany". *Olympic.org*. IOC. 2016-06-14. נבדק ב-2016-09-26.
4. 1 2 3 4 5 6 7  "Carl Schuhmann Bio, Stats, and Results". *Olympics at Sports-Reference.com*. אורכב מ-המקור ב-2020-04-17. נבדק ב-2016-09-26.
5. 1 2 3 4 5 6 7 8  Volker Kluge, ‘Schuhmannaki‘ versus ‘Hercules‘